Hulk Hogan tog en længere pause fra wrestling, men vendte tilbage i august 1990 og besejrede den 250 kg tunge [[Earthquake]] ved WWF's [[SummerSlam]]. I januar 1991 blev han desuden den første wrestler, der vandt den traditionsrige [[Royal Rumble Match]] to år i træk. Hogan vandt WWF's [[WWF Championship|VM-titel]] for tredje gang ved [[WrestleMania VII]], da han besejrede [[Irak]]-sympatisøren [[Sgt. Slaughter]] i en [[WWF Championship|VM-titelkamp]]. Hogan tabte VM-titlen igen til [[The Undertaker]] i november 1991, men vandt den tilbage igen få dage senere. Pga. kontroversielle omstændigheder involveret i begge VM-kampe, følte WWF sig nødsaget til at erklære VM-titlen for ledig igen. WWF ville kåre vinderen af [[Royal Rumble]] 1992 som ny verdensmester. Under den kamp blev Hulk Hogan elimineret af sin gode ven [[Sid Justice]], og det endte med, at [[Ric Flair]] vandt VM-titlen. Hulk Hogan besejrede herefter Sid Justice ved [[WrestleMania VIII]]. I 1992 begyndte der at komme historier i medier om, at Hulk Hogan havde købt steroider, og han tog derfor orlov fra WWF en periode.
Levende_personer